

**Iktatószám: ESZ/………../2024.**

**27 /2024.(V.06.) HVB számú határozat**

**a nemzetiségi képviselő-jelöltek nevének szavazólapon való sorrendjének megállapításáról**

Esztár község Helyi Választási Bizottsága a 2024. június 9. napjára kitűzött Európai Parlament tagjai, a helyi önkormányzati képviselők és a polgármesterek, valamint a nemzetiségi önkormányzati képviselők közös eljárásban tartott 2024. évi általános választásán (a továbbiakban: választás) bejelentett, illetve nyilvántartásba vett ROMA nemzetiségi önkormányzati képviselő jelöltek sorrendjének sorsolása tárgyában meghozta a következő

A HVB a nemzetiségi képviselő jelöltek szavazólapon való sorrendjét az alábbiak szerint határozta meg:

1. Dede Attila József Cigány Közösségek Szövetsége

2. Kissné Balog Julianna Cigány Közösségek Szövetsége

3. Balog Józsefné Cigány Közösségek Szövetsége

4. Rácz József Magyarországi Cigányközösség Fóruma

5. Rézműves Ernő Gusztáv Magyarországi Cigányközösség Fóruma

6. Balogh István Magyarországi Cigányközösség Fóruma

A Helyi Választási Bizottságnak a választási eljárásról szóló 2013. évi XXXVI. törvény (a továbbiakban: Ve.) 160. §-a alapján meghozott, a jelöltek sorrendjének sorsolásáról szóló határozata ellen nincs helye önálló jogorvoslatnak. A sorsolás törvényessége elleni

jogorvoslat a szavazólap adattartalmának jóváhagyása elleni bírósági felülvizsgálati kérelembe foglalható.

**I n d o k o l á s**

A választási eljárásról szóló 2013. évi XXXVI. tv. 160. §. (1) bekezdése szerint a szavazólapon a jelöltek, illetve listák a választási bizottság által kisorsolt sorrendben szerepelnek.

A választási eljárásról szóló 2013. évi XXXVI. tv. 160. §. (2) bekezdése értelmében  a választási bizottság a bejelentett jelöltek, illetve listák – annak a jelöltnek vagy listának a kivételével, amelynek nyilvántartásba vételét jogerősen elutasították – sorrendjének sorsolását a jelöltek, illetve listák bejelentésére rendelkezésre álló határnapon, 16 óra után végzi el.

A 2024. június 9. napjára kitűzött, az Európai Parlament tagjai, a helyi önkormányzati képviselők és a polgármesterek, valamint a nemzetiségi önkormányzati képviselők közös eljárásban tartott 2024. évi általános választása eljárási határidőinek és határnapjainak megállapításáról szóló 5/2024. (III. 12.) IM rendelet (a továbbiakban: IM rendelet) 32.§ (1) bekezdése szerint a  települési nemzetiségi önkormányzati jelöltet legkésőbb 2024. május 6-án 16.00 óráig kell bejelenteni. [Ve.318. § (1) bekezdés]

A Ve. 160. § (1) és (2) bekezdése szerint a szavazólapon a jelöltek a választási bizottság által kisorsolt sorrendben szerepelnek.

Az IM rendelet 42. § (4) bekezdése alapján a helyi választási bizottság a települési nemzetiségi önkormányzati képviselők választásán bejelentett jelöltek - annak a jelöltnek a kivételével, amelynek nyilvántartásba vételét jogerősen elutasították - sorrendjének sorsolását 2024. május 6-án 16.00 óra után végzi el.

A hivatkozott jogszabályi rendelkezések alapján Esztár község Helyi Választási Bizottsága 2024. május 6-án 16.00 óra után elvégezte a bejelentett, illetve az általa nyilvántartásba vett települési roma nemzetiségi önkormányzati képviselő jelöltek sorrendjének sorsolását.

A határozat a Ve. és az IM rendelet előzőekben hivatkozott rendelkezésein, a jogorvoslatról való tájékoztatás a Ve. 239. §-án alapul.

Esztár, 2024. május 6.

Pellei Gyuláné

Helyi Választási Bizottság

elnöke